פירוש נוסף ערך זה עוסק בנבחרת הגברים של שווייץ בכדורגל. אם התכוונתם לנבחרת הנשים, ראו נבחרת שווייץ בכדורגל נשים.

**נבחרת שווייץ בכדורגל** היא נבחרת הכדורגל הלאומית של שווייץ. הישגה הטוב ביותר של שווייץ בטורניר גביע העולם בכדורגל הוא העפלה לשלב לרבע הגמר ב-1934, ב-1938 ובטורניר שאירחה ב-1954.

שווייץ העפילה ארבע פעמים לאליפות אירופה בכדורגל, ב-1996, ב-2004, ב-2008 בטורניר שאירחה יחד עם אוסטריה וב-2016. בשלוש הפעמים הראשונות לא עברה הנבחרת את השלב הראשון וב-2016 העפילה לשמינית הגמר.

הדירוג הנוכחי של נבחרת שווייץ ברשימת הדירוג של פיפ"א, הוא המקום ה-19 בעולם, נכון ל-15 בפברואר 2024; הניקוד הוא 1,613.44 - עלייה של נקודה אחת לעומת ניקוד קודם. דירוג השיא 3 נמדד לראשונה באוגוסט 1993, והדירוג הנמוך ביותר 83 נמדד לראשונה בדצמבר 1998.

היסטוריה
--------

### אליפויות העולם הראשונות

שווייץ העפילה למונדיאל 1934, הראשון שאליו ניסתה להעפיל, לאחר שסיימה בתיקו מול יוגוסלביה וזכתה לניצחון טכני על רומניה. בטורניר הגמר העפילה שווייץ לרבע הגמר לאחר שניצחה בשמינית הגמר את הולנד 3–2. ברבע הגמר הפסידה שווייץ לצ'כוסלובקיה 2–3 והודחה מהטורניר. לאופולד קילהולץ הבקיע את שני השערים הראשונים של שווייץ בטורניר, והיה המבקיע הבולט שלה עם שלושה שערים בסך הכל.

כעבור ארבע שנים העפילה שווייץ למונדיאל 1938, לאחר שניצחה את פורטוגל 2–1 במוקדמות. בשלב שמינית הגמר התמודדה שווייץ מול גרמניה הנאצית. המשחק הסתיים בתיקו 1-1 לאחר הארכה ובהתאם לחוקי הטורניר נערך משחק חוזר בין שתי הנבחרות לקביעת העולה לרבע הגמר. גרמניה הנאצית הובילה 2–0, אולם השווייצרים הפכו את התוצאה וניצחו 4–2. ברבע הגמר הפסידה שווייץ להונגריה 0–2 והודחה מהטורניר. אנדרה אבגלן היה המבקיע הבולט של שווייץ עם שלושה שערים שהבקיע בטורניר, כולם לרשתה של גרמניה הנאצית.

לאחר מלחמת העולם השנייה העפילה שווייץ למונדיאל 1950, אך הפעם לא עברה את הסיבוב הראשון שנערך בשיטת בתים. שווייץ הובסה על ידי יוגוסלביה, סחטה תוצאת תיקו מפתיעה למדי מול המארחת ברזיל וניצחה את מקסיקו במשחק חסר חשיבות שסיים את משחקי הבית.

שווייץ נבחרה לארח את מונדיאל 1954 ושובצה בבית המוקדם עם אנגליה, איטליה ובלגיה, אך משום שיטת המשחקים באותו טורניר היא לא התמודדה מול בלגיה ישירות. שווייץ העפילה לרבע הגמר מהמקום השני לאחר שניצחה את איטליה, הפסידה לאנגליה וניצחה שוב את איטליה 4–1 במשחק הכרעה על העלייה לרבע הגמר. ברבע הגמר התמודדה שווייץ מול אוסטריה במשחק שנכנס להיסטוריה כבעל כמות השערים הגבוהה ביותר שנכבשה במסגרת משחק בתולדות גביע העולם. במשחק הובקעו 12 שערים תוך 61 דקות, בין הדקה ה-16 ועד לדקה ה-76. שווייץ הבקיעה שלושה שערים תוך ארבע דקות והוליכה 3–0, האוסטרים הפכו במהירות את התוצאה ל-5–3, כשהם מבקיעים חמישה שערים בתוך 8 דקות. עד לסיום המחצית צימצמה שווייץ את התוצאה ל-4–5. במחצית השנייה פחתה כמות השערים. האוסטרים עלו ל-6–4, השווייצרים צמצמו ל-5–6 והאוסטרים קבעו את התוצאה הסופית, 7–5. שווייץ הודחה מגביע העולם, לאחר שהגיעה לרבע הגמר בפעם השלישית בתולדותיה.

כעבור ארבע שנים לא הצליחה שווייץ להעפיל למונדיאל 1958, ובכך נקטע רצף של 4 הופעות רצופות בגביע העולם, הישג שלא הצליחה לשחזר מאז.

כעבור ארבע שנים חזרה שווייץ לגביע העולם, כאשר העפילה למונדיאל 1962, אולם הפסידה בכל שלושת משחקיה. שווייץ שיחזרה הופעה זו כעבור ארבע שנים כאשר הפסידה בכל משחקיה במונדיאל 1966. לאחר טורניר זה לא הצליחה שווייץ להעפיל לגביע העולם במשך שש פעמים רצופות, וחזרה להתמודד במסגרת זו רק כעבור 28 שנים.

### שנות התשעים

שווייץ העפילה למונדיאל 1994 לאחר שסיימה במקום השני בבית המוקדם אחרי איטליה ולפני פורטוגל, סקוטלנד, מלטה ואסטוניה. היא פתחה את משחקיה בטורניר הגמר בתיקו 1–1 מול ארצות הברית המארחת, הביסה 4–1 את רומניה והפסידה במשחקה האחרון בשלב הבתים לקולומביה. שווייץ העפילה לשמינית הגמר מהמקום השני בבית. בשלב זה הובסה 0–3 על ידי ספרד והודחה.

כעבור שנתיים השתתפה שווייץ ביורו 1996. הייתה זו הפעם הראשונה שבה שווייץ הצליחה להעפיל לטורניר גמר אליפות אירופה. שווייץ סיימה בתיקו 1–1 את משחקה הראשון בטורניר מול אנגליה, אולם הפסידה בשני משחקיה הבאים, להולנד ולסקוטלנד, וסיימה במקום האחרון בבית ללא ניצחון.

שווייץ לא הצליחה להעפיל למונדיאל 1998, ליורו 2000 ולמונדיאל 2002. הטורניר הגדול הבא שאליו הצליחה להעפיל היה יורו 2004, אולם גם אותו סיימה ללא ניצחון ובמקום האחרון בבית, לאחר שסיימה בתיקו עם קרואטיה והפסידה לאנגליה ולצרפת.

### מונדיאל 2006

נבחרת שווייץ הייתה יריבתה של נבחרת ישראל במסגרת מוקדמות מונדיאל 2006. שני המשחקים ביניהן הסתיימו בתיקו 2–2 באצטדיון רמת גן ו-1–1 בבזל. בסיום שלב המוקדמות סיימו שווייץ וישראל עם אותו מספר נקודות, אך שווייץ דורגה לפני ישראל במקום השני ועלתה לפלייאוף בזכות הפרש שערים טוב יותר.

בשלב הפלייאוף התמודדה שווייץ נגד נבחרת טורקיה במשחק כפול. במשחק הראשון בשווייץ ניצחה הנבחרת את טורקיה בתוצאה 2–0, ובמשחק הגומלין בטורקיה הפסידה בתוצאה 2–4, אך ניצחה בסיכום שני המשחקים בזכות כיבוש שערי חוץ, והעפילה לטורניר.

בשלב הבתים סיימה שווייץ בתיקו 0–0 עם נבחרת צרפת, וניצחה את נבחרות טוגו וקוריאה הדרומית בתוצאה 2–0. שווייץ דורגה במקום הראשון בבית, כאשר היא היחידה מכל הנבחרות שלא ספגה אף שער. בשמינית הגמר הפסידה שווייץ לאוקראינה בדו-קרב בעיטות עונשין 0–3, לאחר שהמשחק הסתיים בתיקו 0–0. בכך הפכה שווייץ לנבחרת הראשונה בתולדות גביע העולם שסיימה את הטורניר מבלי לספוג שער תוך כדי משחק.

### יורו 2008

שווייץ אירחה את יורו 2008 בצוותא עם אוסטריה, והעפילה באופן אוטומטי לטורניר הגמר כמארחת.

שווייץ פתחה את הטורניר בשני הפסדים, לצ'כיה ולטורקיה. במשחקה האחרון בטורניר, שהיה חסר חשיבות מעשית לשתי הקבוצות, השיגה שווייץ את ניצחונה הראשון באליפויות אירופה, לאחר 8 משחקים רצופים ללא ניצחון, כשניצחה את פורטוגל. הניצחון לא מנע משווייץ לסיים שוב במקום האחרון בבית, בדומה להופעותיה הקודמות בטורניר.

### מונדיאל 2010

בקמפיין מוקדמות מונדיאל 2010, הוגרלה שווייץ לבית 2, שכלל בתוכו גם את יוון, ישראל, מולדובה, לטביה ולוקסמבורג. לאחר תיקו ביתי 0–0 מול ישראל, הבטיחה שווייץ את השתתפותה במונדיאל.

שווייץ פתחה את הטורניר בניצחון 1–0 על נבחרת ספרד, אך בהמשך הפסידה 1–0 לצ'ילה וסיימה בתיקו 0–0 את משחקה מול הונדורס. כתוצאה מכך סיימה הנבחרת במקום השלישי בשלב הבתים, ולא העפילה לסיבוב השני.

### מונדיאל 2014

שווייץ לא העפילה ליורו 2012, אך העפילה למונדיאל 2014 לאחר שבמשחקי המוקדמות זכתה להגרלה נוחה יחסית וסיימה ראשונה בבית המוקדם. בעקבות דירוג פיפ"א, שווייץ אף זכתה להיות משובצת כראש בית בטורניר הגמר.
שווייץ פתחה את טורניר הגמר בניצחון 2–1 על אקוודור, אך הובסה במשחקה השני 2–5 על ידי צרפת. השווייצרים הצליחו להתאושש מההפסד וניצחו את הונדורס 3–0, תוצאה שהעלתה אותם לשמינית הגמר מהמקום השני בבית. בשלב שמינית הגמר קיוותה שווייץ להפתיע את ארגנטינה, אך נכנעה לשער ניצחון דרמטי של אנחל די מריה, שתי דקות לפני סוף ההארכה.

### יורו 2016

שווייץ העפילה ליורו 2016. היא פתחה את משחקיה בניצחון 1–0 על אלבניה ובהמשך סיימה בתיקו 1–1 עם רומניה ובתיקו 0–0 עם צרפת. בעקבות זאת, העפילה שווייץ לשמינית הגמר מהמקום השני בבית. הייתה זו הפעם הראשונה בה שווייץ מצליחה להעפיל משלב הבתים באליפות אירופה. בשמינית הגמר סיימה שווייץ בתיקו 1–1 עם פולין והודחה בבעיטות הכרעה מ-11 מטר.

### מונדיאל 2018 ויורו 2020

פרק זה לוקה בחסר. אנא תרמו לוויקיפדיה והשלימו אותו. 
שווייץ העפילה למונדיאל 2018. במשחקה הראשון סיימה בתיקו 1–1 עם ברזיל ובמשחקה השני גברה על סרביה 2–1. במשחקה האחרון בשלב הבתים סיימה שווייץ בתיקו 2–2 עם קוסטה ריקה, בעקבותיו העפילה לשמינית הגמר מהמקום השני בבית. בשלב שמינית הגמר הפסידה שווייץ 0–1 לשוודיה והודחה. 

את יורו 2020 פתחה שווייץ עם תיקו 1-1 נגד ויילס. במשחקה השני הפסידה 3-0 לאיטליה, ובמשחקה השלישי ניצחה את טורקיה 1-3. היא עלתה לשמינית הגמר מהמקום השלישי בבית, כאחת מארבע הקבוצות בעלות המאזן הטוב ביותר שסיימו במקום השלישי, שם פגשה את אלופת העולם צרפת. שווייץ פיגרה במשחק 3-1, אך הצליחה להשוות ל3-3 בדקה ה-90. שווייץ ניצחה את צרפת בבעיטות הכרעה מ-11 מטרים 4-5 והעפילה לרבע הגמר היורו, לראשונה בתולדותיה. ברבע הגמר שוב סיימה שווייץ בתיקו, הפעם 1-1 עם ספרד, אך הפסידה 3-1 בבעיטות הכרעה מ-11 מטר והודחה.

### מונדיאל 2022

שווייץ העפילה למונדיאל 2022 לאחר שסיימה במקום הראשון בבית המוקדמות לפני איטליה. בשלב הבתים בטורניר הגמר גברה שווייץ על קמרון 0-1 ולאחר מכן הפסידה לברזיל 1-0. במשחקה השלישי גברה שווייץ על סרביה 2-3 והעפילה לשמינית הגמר מהמקום השני בבית. הייתה זו הפעם השלישית ברציפות בה מעפילה שווייץ לשמינית גמר המונדיאל. בשמינית הגמר הובסה שווייץ 6-1 על ידי פורטוגל והודחה.

תלבושות לאורך השנים
-------------------

### תלבושת

תלבושת הבית המסורתית של נבחרת שווייץ היא חולצות אדומות, מכנסיים קצרים לבנים וגרביים אדומות, כאשר ערכת החוץ היא הפוכה עם חולצות לבנות, מכנסיים קצרים אדומים וגרביים לבנים, 
אם כי צבעי המכנסיים והגרביים ניתנים להחלפה אם יש התנגשות קלה. 
מאז שהוקמה ב-1895, היה תמיד אותו קוד צבע, כמסורת והומאז' לצבעים הלאומיים שמקורם בדגל שווייץ. 
יצרנית הערכה הנוכחית היא פומה, שייצרה את הערכה עבורה מאז 1998.

#### חסות ערכה

| ספק | שנים |
| --- | --- |
| מערב גרמניהמערב גרמניה אדידס | 1976–1989 |
| אוסטריהאוסטריה בלאקי | 1990–1992 |
| איטליהאיטליה לוטו | 1992–1998 |
| גרמניהגרמניה פומה | 1998–הווה |
|

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | לא נרשמה |
| הממלכה האיטלקיתהממלכה האיטלקית 1934 | רבע גמר | 2 | 1 | 0 | 1 | 5 | 5 |
| צרפתצרפת 1938 | רבע גמר | 3 | 1 | 1 | 1 | 5 | 5 |
| ברזילברזיל 1950 | סיבוב ראשון | 3 | 1 | 1 | 1 | 4 | 6 |
| שווייץשווייץ 1954 | רבע גמר | 4 | 2 | 0 | 2 | 11 | 11 |
| שוודיהשוודיה 1958 | לא העפילה |
| צ'ילהצ'ילה 1962 | סיבוב ראשון | 3 | 0 | 0 | 3 | 2 | 8 |
| אנגליהאנגליה 1966 | סיבוב ראשון | 3 | 0 | 0 | 3 | 1 | 9 |
| מקסיקומקסיקו 1970 | לא העפילה |
| גרמניהגרמניה 1974 |
| ארגנטינהארגנטינה 1978 |
| ספרדספרד 1982 |
| מקסיקומקסיקו 1986 |
| איטליהאיטליה 1990 |
| ארצות הבריתארצות הברית 1994 | שמינית גמר | 4 | 1 | 1 | 2 | 5 | 7 |
| צרפתצרפת 1998 | לא העפילה |
| קוריאה הדרומיתקוריאה הדרומית יפןיפן 2002 |
| גרמניהגרמניה 2006 | שמינית גמר | 4 | 2 | 2 | 0 | 4 | 0 |
| דרום אפריקהדרום אפריקה 2010 | סיבוב ראשון | 3 | 1 | 1 | 1 | 1 | 1 |
| ברזילברזיל 2014 | שמינית גמר | 4 | 2 | 0 | 2 | 7 | 7 |
| רוסיהרוסיה 2018 | שמינית גמר | 4 | 1 | 2 | 1 | 5 | 5 |
| קטר (מדינה)קטר (מדינה) 2022 | שמינית גמר | 4 | 2 | 0 | 2 | 5 | 9 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 12/22 | 41 | 14 | 8 | 19 | 55 | 73 |

* משחקי תיקו כוללים גם משחקים שהוכרעו בבעיטות הכרעה

אליפות אירופה
-------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| צרפתצרפת 1960 | לא נרשמה |
| ספרדספרד 1964 | לא העפילה |
| איטליהאיטליה 1968 |
| בלגיהבלגיה 1972 |
| יוגוסלביהיוגוסלביה 1976 |
| איטליהאיטליה 1980 |
| צרפתצרפת 1984 |
| גרמניהגרמניה 1988 |
| שוודיהשוודיה 1992 |
| אנגליהאנגליה 1996 | סיבוב ראשון | 3 | 0 | 1 | 2 | 1 | 4 |
| בלגיהבלגיה הולנדהולנד 2000 | לא העפילה |
| פורטוגלפורטוגל 2004 | סיבוב ראשון | 3 | 0 | 1 | 2 | 1 | 6 |
| אוסטריהאוסטריה שווייץשווייץ 2008 | סיבוב ראשון | 3 | 1 | 0 | 2 | 3 | 3 |
| פוליןפולין אוקראינהאוקראינה 2012 | לא העפילה |
| צרפתצרפת 2016 | שמינית גמר | 4 | 1 | 3 | 0 | 3 | 2 |
| האיחוד האירופיהאיחוד האירופי 2020 | רבע גמר | 5 | 1 | 3 | 1 | 8 | 9 |
| גרמניהגרמניה 2024 | העפילה |  |  |  |  |  |  |
| **סה"כ** | 5/15 | 18 | 3 | 8 | 7 | 16 | 24 |

* משחקי תיקו כוללים גם משחקים שהוכרעו בבעיטות הכרעה

ליגת האומות של אופ"א
--------------------

| שנה | דרג | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגלפורטוגל 2018-2019 | א | מקום רביעי | 6 | 3 | 1 | 2 | 15 | 8 |
| איטליהאיטליה 2020-2021 | א | שלב הבתים | 6 | 1 | 3 | 2 | 9 | 8 |
| הולנדהולנד 2022-2023 | א | שלב הבתים | 6 | 3 | 0 | 3 | 6 | 9 |
| 2024-2025 | א |  |  |  |  |  |  |  |
| **סה"כ** | 18 | 7 | 4 | 7 | 30 | 25 |

* משחקי תיקו כוללים גם משחקים שהוכרעו בבעיטות הכרעה

שחקנים בולטים בהווה ובעבר
-------------------------

* הקאן יאקין
* מוראט יאקין
* אלכסנדר פריי
* צ'יריאקו ספורצה
* שטפן שאפויזט
* יוהאן פוגל
* טרנקילו ברנטה
* סטפן הנשוז
* אלן סוטר
* אנדרה אבגלן
* מקס אבגלן
* ארן דרדיוק
* סטפן ליכטשטיינר
* יאן זומר
* מנואל אקאנג'י
* שרדאן שאקירי
* גרניט ג'אקה

שיאי שחקנים
-----------

נכון ל-12 בספטמבר 2023. 

שחקנים **מודגשים** הם שחקנים שעדיין פעילים בנבחרת.
### שיאני ההופעות

**גרניט ג'אקה** שיאן ההופעות (122) בנבחרת שווייץ בכל הזמנים.

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | **גרניט ג'אקה** | **2011 - הווה** | **122** | 14 |
| 2 | **שרדאן שאקירי** | **2010 - הווה** | **119** | 29 |
| 3 | היינץ הרמן | 1978 – 1991 | **118** | 15 |
| 4 | **ריקרדו רודריגס** | **2011 - הווה** | **113** | 9 |
| 5 | אלן גייגר | 1980 - 1996 | **112** | 2 |
| 6 | סטפן ליכטשטיינר | 2006 - 2018 | **108** | 8 |
| 7 | סטפן שפויזאט | 1989 - 2004 | **103** | 21 |
| 8 | יוהאן פוגל | 1995 - 2007 | **94** | 2 |
| 9 | **האריס ספארוביץ'** | **2013 - הווה** | **93** | 25 |
| 10 | גקהאן אינלר | 2006 - 2015 | **89** | 7 |

**אלכסנדר פריי** מלך השערים (42) בנבחרת שווייץ בכל הזמנים.
### מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | אלכסנדר פריי | 2001 - 2011 | **42** | 84 | 0.5 |
| 2 | קובילאי טורקילמאז | 1988 - 2001 | **34** | 62 | 0.55 |
| מקס אבגלן | 1922 – 1937 | 68 | 0.5 |
| 4 | אנדרה אבגלן | 1927 – 1943 | **29** | 52 | 0.56 |
| **שרדאן שאקירי** | **2010 - הווה** | **29** | 118 | 0.24 |
| 5 | ז'אק פטון | 1946 - 1955 | **28** | 53 | 0.53 |
| 7 | אדריאן קנופ | 1989–1996 | **26** | 49 | 0.53 |
| 8 | **האריס ספארוביץ'** | **2013 - הווה** | **25** | 93 | 0.27 |
| 9 | יוזף הגי | 1951 – 1961 | **22** | 34 | 0.65 |
| שארל אנטנן | 1948 – 1962 | 56 | 0.39 |

סגל הנבחרת
----------

סגל הנבחרת לקראת משחקי מונדיאל 2022

הנתונים מעודכנים ל-17 בנובמבר 2022

| עמדה | שם | תאריך לידה | הופעות | שערים | מועדון |
| --- | --- | --- | --- | --- | --- |
|  | שוער | יאן זומר | 17 בדצמבר 1988 | 77 | 0 | גרמניהגרמניה בורוסיה מנשנגלדבך |
|  | שוער | יונאס אומלין | 10 בינואר 1994 | 4 | 0 | צרפתצרפת מונפלייה |
|  | שוער | גרגור קובל | 6 בדצמבר 1997 | 3 | 0 | גרמניהגרמניה בורוסיה דורטמונד |
|  | שוער | פיליפ קון | 2 באפריל 1998 | 0 | 0 | אוסטריהאוסטריה רד בול זלצבורג |
|  |
|  | הגנה | סילבן וידמר | 5 במרץ 1993 | 34 | 2 | גרמניהגרמניה מיינץ |
|  | הגנה | ניקו אלבדי | 30 בספטמבר 1996 | 41 | 1 | גרמניהגרמניה בורוסיה מנשנגלדבך |
|  | הגנה | מנואל אקאנג'י | 19 ביולי 1995 | 43 | 1 | אנגליהאנגליה מנצ'סטר סיטי |
|  | הגנה | ריקרדו רודריגס | 25 באוגוסט 1992 | 100 | 9 | איטליהאיטליה טורינו |
|  | הגנה | אראי קומרט | 4 בפברואר 1998 | 10 | 0 | ספרדספרד ולנסיה |
|  | הגנה | פביאן שר | 20 בדצמבר 1991 | 73 | 8 | אנגליהאנגליה ניוקאסל יונייטד |
|  |
|  | קישור | אדימילסון פרננדס | 15 באפריל 1996 | 22 | 2 | גרמניהגרמניה מיינץ |
|  | קישור | דניס זקאריה | 20 בנובמבר 1996 | 43 | 3 | אנגליהאנגליה צ'לסי |
|  | קישור | רמו פרוילר | 15 באפריל 1992 | 49 | 5 | אנגליהאנגליה נוטינגהאם פורסט |
|  | קישור | גרניט ג'אקה (קפטן) | 27 בספטמבר 1992 | 107 | 12 | אנגליהאנגליה ארסנל |
|  | קישור | רנאטו שטפן | 3 בנובמבר 1991 | 28 | 1 | שווייץשווייץ לוגאנו |
|  | קישור | מישל אייבישר | 6 בינואר 1997 | 12 | 0 | איטליהאיטליה בולוניה |
|  | קישור | ג'יבריל סואו | 6 בפברואר 1997 | 32 | 0 | גרמניהגרמניה איינטרכט פרנקפורט |
|  | קישור | פביאן פריי | 8 בינואר 1989 | 22 | 3 | שווייץשווייץ פ.צ. בזל |
|  | קישור | שרדאן שאקירי | 10 באוקטובר 1991 | 109 | 26 | ארצות הבריתארצות הברית שיקגו פייר |
|  | קישור | פביאן רידר | 16 בפברואר 2002 | 0 | 0 | שווייץשווייץ יאנג בויז |
|  | קישור | ארדון ישארי | 30 ביולי 2002 | 1 | 0 | שווייץשווייץ לוצרן |
|  |
|  | חלוץ | בריל אמבולו | 14 בפברואר 1997 | 59 | 11 | צרפתצרפת מונקו |
|  | חלוץ | האריס ספארוביץ' | 22 בפברואר 1992 | 89 | 25 | טורקיהטורקיה גלאטסראיי |
|  | חלוץ | כריסטיאן פאסנאכט | 11 בנובמבר 1993 | 16 | 4 | שווייץשווייץ יאנג בויז |
|  | חלוץ | רובן ורגאס | 5 באוגוסט 1998 | 27 | 4 | גרמניהגרמניה אאוגסבורג |
|  | חלוץ | נואה אוקפור | 24 במאי 2000 | 9 | 2 | אוסטריהאוסטריה רד בול זלצבורג |

קישורים חיצוניים
----------------

ויקישיתוף מדיה וקבצים בנושא **נבחרת שווייץ בכדורגל** בוויקישיתוף
* 

* אתר האינטרנט הרשמי של נבחרת שווייץ בכדורגל
* אריה שמוקלר, בכל זאת הגענו למרות הכל: שווייץ ממשיכה במסורת, באתר nrg‏, 10 ביוני 2010

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל

| נבחרות הכדורגל של אירופה (אופ"א) |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |

 |